Kirgiški nacionalni univerzitet
Kirgiški nacionalni univerzitet Jusufa Hasa Hadžiba (, ) je javni i nacionalni univerzitet u Biškeku, glavnom gradu Kirgistana. U svom punom nazivu univerzitet nosi ime Jusufa Hasa Hadžiba, turkijskog pisca iz 11. vijeka rodom iz grada Balasaghun, tadašnje prijestolnice Karahanidskog Kanata u današnjem Kirgistanu. Univerzitet je najstarija institucija visokog obrazovanja u zemlji i 2010. ga je pohađalo oko 20.000 studenata.

Istorija 
Institut za visoko obrazovanje u Biškeku je osnovan 25. oktobra 1925. godine. Institut je osnovan u namjeri da se odgovori na nedostatak nastavnog osoblja u sovjetskom Kirgistanu dok je obrazovanje na institutu trajalo 7 godina. Godine 1928. institut je prerastao u Visoku učiteljsku školu, a 1929. zapčela je izgradnja nove zgrade visoke škole. Iste su godine kao predavači i stručnaci pozvani kvalificirani kadrovi iz drugih republika SSSR-a koji su sa sobom donijeli i dio potrebne nastavne opreme. Dana 13. januara 1932. Savjet Narodnog komesarijata SSSR-a je donio odluku kojom je visoka škola postala Kirgiški državni pedagoški institut i ponijela ime Frunze po boljševičkom rukovodiocu Mihailu Frunzi. Dana 21. maja 1951. Savjet Narodnog komesarijata SSSR-a transformisao je institut u univerzitet, a povodom 50. godišnjice SSSR-a institucija je 11. decembra 1972. preimenovana u Kirgiški državni univerzitet. Od 2002. institucija nosi današnji naziv.

Izvori

Vanjske veze 
 www.knu.kg

Nastanci 1925.
Nacionalni
Univerziteti osnovani u Sovjetskom Savezu
Biškek